**projektas**

**reg. Nr. T-53**

**2.9. darbotvarkės klausimas**

**Pasvalio rajono savivaldybės taryba**

**Sprendimas**

**Dėl pasvalio rajono savivaldybės administracijos didžiausio leistino valstybės tarnautojų pareigybių ir darbuotojų, dirbančių pagal darbo SUTARTIS ir gaunančių užmokestį iš savivaldybės biudžeto, skaičiaus nustatymo**

2022 m. kovo d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 2 dalies 10 punktu, 18 straipsnio 1 dalimi, 29 straipsnio 8 dalies 11 punktu, 30 straipsnio 1 dalimi, Lietuvos Respublikos valstybės tarnybos įstatymo 8 straipsnio 1 dalimi, atsižvelgdama į Pasvalio rajono savivaldybės administracijos direktoriaus 2022 m. kovo 7 d. raštą Nr. ASI-187 „Dėl Pasvalio rajono savivaldybės administracijos didžiausio leistino valstybės tarnautojų pareigybių ir darbuotojų, dirbančių pagal darbo sutartis ir gaunančių užmokestį iš Savivaldybės biudžeto, skaičiaus“ bei į Pasvalio rajono savivaldybės mero 2022 m. kovo 8 d. potvarkį Nr. MV-9 „Dėl Pasvalio rajono savivaldybės administracijos didžiausio leistino valstybės tarnautojų pareigybių ir darbuotojų, dirbančių pagal darbo sutartis ir gaunančių užmokestį iš Savivaldybės biudžeto, skaičiaus nustatymo“, Pasvalio rajono savivaldybės taryba nusprendžia:

1. Nustatyti Pasvalio rajono savivaldybės administracijos didžiausią leistiną valstybės tarnautojų pareigybių ir darbuotojų, dirbančių pagal darbo sutartis ir gaunančių užmokestį iš Savivaldybės biudžeto, skaičių – 290,75.

2. Pripažinti netekusiu galios Pasvalio rajono savivaldybės tarybos 2018 m. birželio 26 d. sprendimą Nr. T1-127 „Dėl Pasvalio rajono savivaldybės administracijos struktūros patvirtinimo ir didžiausio leistino valstybės tarnautojų pareigybių ir darbuotojų, dirbančių pagal darbo sutartis ir gaunančių užmokestį iš Savivaldybės biudžeto, skaičiaus pakeitimo“.

3. Sprendimas įsigalioja 2022 m. balandžio 1 d.

Sprendimas gali būti skundžiamas Pasvalio rajono savivaldybės tarybai (Vytauto Didžiojo a. 1, 39143 Pasvalys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui, skundą (prašymą, pareiškimą) paduodant Regionų apygardos administraciniam teismo Kauno (A. Mickevičiaus g. 8A, 44312 Kaunas), Klaipėdos (Galinio Pylimo g. 9, 91230 Klaipėda), Panevėžio (Respublikos g. 62, 35158 Panevėžys) arba Šiaulių (Dvaro g. 80, 76298 Šiauliai) rūmuose, Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras

Parengė

Pasvalio rajono savivaldybės administracijos

Juridinio ir personalo skyriaus vedėja

J.Karčiauskienė

Suderinta DVS Nr. RTS-61

Pasvalio rajono savivaldybės tarybai

**AIŠKINAMASIS RAŠTAS**

**DĖL pasvalio rajono savivaldybės administracijos didžiausio leistino valstybės tarnautojų pareigybių ir darbuotojų, dirbančių pagal darbo SUTARTIS ir gaunančių užmokestį iš savivaldybės biudžeto, skaičiaus nustatymo**

2022 m. kovo 8 d.

Pasvalys

**1. Sprendimo projekto rengimo pagrindas.** Vadovaudamosi Lietuvos Respublikos korupcijos prevencijos įstatymo (pakeitimai įsigaliojo 2022 m. sausio 1 d.) (toliau – Įstatymas) 24 ir 25 straipsniais, savarankiškos įstaigos (savivaldybių administracijos) privalo įsteigti už korupcijai atsparios aplinkos kūrimą atsakingus padalinius arba paskirti už korupcijai atsparios aplinkos kūrimą atsakingus asmenis, jeigu viešojo sektoriaus subjekte dirba ar pareigas eina 200 ar daugiau darbuotojų. Siekiant įgyvendinti [**įvardintus Įstatym**](http://10.254.0.253/Litlex/LL.DLL?Tekstas=1?Id=239954&Zd=Lietuvos%2BRespublikos%2Bvaiko%2Bteisi%F8%2Bapsaugos%2Bpagrind%F8%2B%E1statymas&BF=4#0txt)o reikalavimus, parengtas Pasvalio rajono savivaldybės (toliau – Savivaldybė) tarybos sprendimo projektas „Dėl Pasvalio rajono savivaldybės tarybos 2020 m. vasario 26 d. sprendimo Nr. T1-24 „Dėl Pasvalio rajono savivaldybės administracijos struktūros patvirtinimo“ pakeitimo“ (DVS Nr. RTS-57), kuriuo nuo 2022 m. balandžio 1 d. siūloma pakeisti Savivaldybės administracijos struktūrą, ją papildant vyriausiojo specialisto (už korupcijai atsparios aplinkos kūrimą atsakingo asmens) pareigybe.

**2. Sprendimo projekto tikslai ir uždaviniai.** Atsižvelgiant į tai, kad šiuo metu iš Savivaldybės administracijai nustatyto didžiausio leistino valstybės tarnautojų pareigybių ir darbuotojų, dirbančių pagal darbo sutartis ir gaunančių darbo užmokestį iš Savivaldybės biudžeto, skaičiaus (290) (Savivaldybės tarybos 2018 m. birželio 26 d. sprendimas Nr. T1-127 „Dėl Pasvalio rajono savivaldybės administracijos struktūros patvirtinimo ir didžiausio leistino valstybės tarnautojų pareigybių ir darbuotojų, dirbančių pagal darbo sutartis ir gaunančių darbo užmokestį iš Savivaldybės biudžeto, skaičiaus pakeitimo“, galioja nuo 2018 m. liepos 1 d.), yra neužimta 0,25 dydžio pareigybės dalis, siūloma Savivaldybės administracijos didžiausią leistiną valstybės tarnautojų pareigybių ir darbuotojų, dirbančių pagal darbo sutartis ir gaunančių darbo užmokestį iš Savivaldybės biudžeto, skaičių padidinti 0,75 pareigybės dalimi, t. y. nuo 290 iki 290,75.

**3. Kokios siūlomos naujos teisinio reguliavimo nuostatos ir kokių rezultatų laukiama.** Įgyvendintas Įstatymo reikalavimas, vykdomos Įstatymo priskirtos funkcijos.

**4. Skaičiavimai, išlaidų sąmatos, finansavimo šaltiniai**. Sprendimo projekto įgyvendinimui reikės Savivaldybės biudžeto lėšų vyriausiojo specialisto (už korupcijai atsparios aplinkos kūrimą atsakingo asmens) pareigybei finansuoti.

**5. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.** Priėmus sprendimo projektą, neigiamų pasekmių nenumatoma.

**6. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.** Atitinkamo pareigybės aprašymo patvirtinimas (Savivaldybės administracijos direktoriaus įsakymas), valstybės tarnautojų / darbuotojų sąrašo pakeitimas (Savivaldybės administracijos direktoriaus įsakymas).

**7. Sprendimo projekto antikorupcinis vertinimas.** Neatliekamas.

**8. Sprendimo projekto iniciatoriai ir** **asmuo atsakingas už sprendimo vykdymo kontrolę.** Savivaldybės administracijos direktorius, Savivaldybės administracijos Juridinis ir personalo skyrius.

Skyriaus vedėja Jurgita Karčiauskienė